Qed nipprova nsib hairdresser li ma tissendikax (Ħeħeħeħħeħe. Naf), taf taqta' x-xagħar u prezz tajjeb. Dħalt għand hairdresser ġdida li qatt ma mort għandha qabel. Kien hemm tnejn li jaħdmu hemm, u sufan fuq kull nofs maduma. Staqsejtha kemm hi qata' xagħar u weġbitni "Trim iġfieri?" Eh, qatgħa xagħar, Ms. Technicalities. "Trim, ten you rose". Ma ridtx inkun qisni belha u nitlaq 'il barra, għalkemm naf li għaxar Ewri ħafna, meta l-aħħar qatgħa xagħar ġietni b'xejn għax għamiltha jien qabel ma dħalt ninħasel, u fejn immur is-soltu €8.50 Poġġejt bilqiegħda, ma kellha 'l ħadd u bdiet tigrifli l-qargħ — taħsilli xagħri waħda minnhom. Xugaman imgeżwer ma' xagħri, tnixxef naq'a u se tibda taqtagħli xagħri waħda oħra. Tattoo ma' idha, stampa ta' mqass. Staqsietni kif irridu u għidtilha li l-iktar l-iktar kemm tneħħili l-maħruq u li xorta nkun nista' niġbru toppu. Fetħet l-imqass. Għadha lanqas messitu ma' xagħri, "Inti jaqaw il-kuġina ta' Cliff*?" Bdejna. Kelli nkompli magħha għax inkella jien inkun imprudenti. Ugh. Malta m'hawx daqshekk psikologi għax haw' ħafna salons tal-hairdressers. Naħlef li jiħdulhom ħafna mix-xogħol. Imbagħad saqsietni x'qed nagħmel f'ħajti u nejk ieħor li ma kellux x'jaqsam ma' xagħri. Xħin qed tfesfes f'xagħri għidtilha li nixtieq inħaffu naqra. Qantli "Dak bix-xafra nagħmlu imma ta." U jien weġibtha li kollox sew, u mit-tonalità ħassejt li hemm xi flus żejda biex se tużali x-xabla ta' La Valette. Stennejt l-iskumdità tegħlibha, u qantli "Eħe. Emm, dik imbagħad tu you rose iktar ukoll." Għajni x-xellugija bdiet tpetpet. U tpetpet. Tbissimtilha dik id-daħqa falza li hi stess tbissmitli xħin dħalt fil-ħanut waqt li flietli ħwejġi. Għidtilha li kollox sew. Dak il-ħin rajt lili nnifsi hekk quddiem il-mera. Xħin lestiet staqsietni jekk irridx nagħtih naqra blow biex jinxef. Bżajt li jiġi xi Ewrejn oħra u għidtilha li m'hemmx għalfejn għax xorta sejra naħslu. Ma tissendikax ✘ Ma tiħux għoli ✘ Taf taqta' x-xagħar ✓ *Biddilt isem il-kuġin, kuġijn.
Qatgħa qatgħa xagħar